paragraph_text: Mika Juhani Salo (Helsinki, Finska, 30. studenog 1966.) je vozač automobilističkih utrka. Salo je 1989. nastupao u Britanskoj Formuli 3, a od 1991. do 1994. u Japanskoj Formuli 3000. U Formuli 1 debitirao je 1994. u momčadi Lotus te odvozio dvije utrke. Od 1995. do 1997. vozio je za momčad Tyrrell te osvojio ukupno deset bodova. Godine 1998. nastupa za Arrows, a za sljedeću 1999. ostaje bez vozačkog mjesta. No te sezone na VN Brazila, Brazilac Ricardo Zonta biva ozlijeđen, te Salo dolazi u momčad BAR kao zamjena na tri utrke. U istoj sezoni na VN Velike Britanije, Nijemac Michael Schumacher doživljava teški sudar, te Ferrari angažira Sala kao njegovu zamjenu. U Ferrariju je Salo ostvario svoja jedina dva podija u Formuli 1, a na VN Njemačke je vodio tijekom gotovo cijele utrke, ali je pobjedu prepustio Eddiu Irvineu zbog njegove borbe za naslov prvaka.